CELEX: 32008D0650
Language: da
Date: 2008-07-30 00:00:00
Title: 2008/650/EF: Kommissionens beslutning af 30. juli 2008 om ændring af Rådets direktiv 82/894/EØF om anmeldelse af dyresygdomme inden for Fællesskabet med henblik på at optage visse sygdomme på listen over anmeldelsespligtige sygdomme og at lade porcin enteroviral encephalomyelitis udgå af listen (meddelt under nummer K(2008) 3943) (EØS-relevant tekst)

8.8.2008   
            
            
               DA
            
            
               Den Europæiske Unions Tidende
            
            
               L 213/42
            
         
      KOMMISSIONENS BESLUTNING
   
   af 30. juli 2008
   om ændring af Rådets direktiv 82/894/EØF om anmeldelse af dyresygdomme inden for Fællesskabet med henblik på at optage visse sygdomme på listen over anmeldelsespligtige sygdomme og at lade porcin enteroviral encephalomyelitis udgå af listen
   (meddelt under nummer K(2008) 3943)
   (EØS-relevant tekst)
   (2008/650/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 82/894/EØF af 21. december 1982 om anmeldelse af dyresygdomme inden for Fællesskabet (1), særlig artikel 5, stk. 2, og
   ud fra følgende betragtninger:
   
               (1)
            
            
               Ved direktiv 82/894/EØF om anmeldelse af dyresygdomme inden for Fællesskabet er der fastsat kriterier for anmeldelse af de pågældende dyresygdomme, hvis forekomst den ramte medlemsstat skal anmelde til Kommissionen og de øvrige medlemsstater.
            
         
               (2)
            
            
               Hurtig anmeldelse af og information om forekomst af sådanne sygdomme i Fællesskabet er af afgørende betydning for bekæmpelsen af sygdommene og for flytning af og handel med levende dyr og animalske produkter.
            
         
               (3)
            
            
               I overensstemmelse med Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (2), skal medlemsstaterne i visse tilfælde give meddelelse om bekræftet forekomst af de sygdomme hos akvakulturdyr, der er opført i nævnte direktivs bilag IV.
            
         
               (4)
            
            
               Bilag I til direktiv 82/894/EØF, der indeholder en liste over sygdomme, hvis forekomst skal anmeldes til Kommissionen og de øvrige medlemsstater, omfatter af sygdomme hos fisk kun infektiøs hæmatopoietisk nekrose, infektiøs lakseanæmi og egtvedsyge.
            
         
               (5)
            
            
               I henhold til bilag IV til direktiv 2006/88/EF defineres også epizootisk hæmatopoietisk nekrose, epizootisk ulcerativt syndrom, infektion med Bonamia exitiosa, infektion med Bonamia ostreae, infektion med Marteilia refringens, infektion med Microcytos mackini, infektion med Perkinsus marinus, koi-herpesvirus-sygdom, taura-syndrom, fiskedræber og yellowhead som anmeldelsespligtige sygdomme.
            
         
               (6)
            
            
               Det er derfor nødvendigt at indsætte disse sygdomme i bilag I til direktiv 82/894/EØF. Samtidig skal bilag II til nævnte direktiv ændres for at tage hensyn til visse oplysninger om akvakulturdyr.
            
         
               (7)
            
            
               Ved Rådets direktiv 2002/60/EF (3) udgik Teschenersyge (porcin enteroviral encephalomyelitis) af listen over sygdomme i bilag I til Rådets direktiv 92/119/EØF (4), og dermed er det ikke længere obligatorisk at anmelde sygdommen til medlemsstaternes kompetente myndigheder.
            
         
               (8)
            
            
               Denne sygdom bør derfor udgå af listen over sygdomme i bilag I til direktiv 82/894/EØF.
            
         
               (9)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag I og II til direktiv 82/894/EØF erstattes af teksten i bilaget til denne beslutning.
   Artikel 2
   Denne beslutning anvendes fra den 1. august 2008.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 30. juli 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 378 af 31.12.1982, s. 58. Senest ændret ved Kommissionens beslutning 2004/216/EF (EUT L 67 af 5.3.2004, s. 27).
   
      (2)  EUT L 328 af 24.11.2006, s. 14. Ændret ved Kommissionens direktiv 2008/53/EF (EUT L 117 af 1.5.2008, s. 27).
   
      (3)  EFT L 192 af 20.7.2002, s. 27. Senest ændret ved Kommissionens direktiv 2007/729/EF (EUT L 294 af 13.11.2007, s. 26).
   
      (4)  EFT L 62 af 15.3.1993, s. 69. Senest ændret ved Kommissionens direktiv 2007/10/EF (EUT L 63 af 1.3.2007, s. 24).
   
      BILAG
      »
            BILAG I
            Anmeldelsespligtige sygdomme
            A.   Sygdomme hos landdyr
            Afrikansk hestepest
            Afrikansk svinepest
            Aviær influenza
            Bluetongue
            Bovin spongiform encephalopati
            Klassisk svinepest
            Oksens ondartede lungesyge
            Dourine
            Hesteencephalitis (i alle former, herunder også venezuelansk hesteencephalitis)
            Equin infektiøs anæmi
            Mund- og klovesyge
            Snive
            Lumpy skin disease
            Newcastle disease
            Fåre- og gedepest
            Rift valley fever
            Kvægpest
            Fåre- og gedekopper (Capripox)
            Lille stadebille (Aethina tumida)
            Smitsomt blæreudslæt hos svin
            Tropilaelaps-mide
            Vesikulær stomatitis
            B.   Sygdomme hos vanddyr
            Epizootisk hæmatopoietisk nekrose
            Epizootisk ulcerativt syndrom
            Egtvedsyge
            Fiskedræber
            Yellowhead
            Taura-syndrom
            Infektiøs hæmatopoietisk nekrose
            Infektiøs lakseanæmi
            Infektion med Perkinsus marinus
            Infektion med Microcytos mackini
            Infektion med Marteilia refringens
            Infektion med Bonamia ostreae
            Infektion med Bonamia exitiosa
            Koi-herpesvirus-sygdom
         
         
            BILAG II
            A.   Oplysninger, der i henhold til artikel 3 og 4 skal gives i forbindelse med anmeldelsen af primær- og sekundærudbrud af de i bilag I anførte sygdomme:
            
                        1.
                     
                     
                        Afsendelsesdato.
                     
                  
                        2.
                     
                     
                        Afsendelsestidspunkt.
                     
                  
                        3.
                     
                     
                        Oprindelsesland.
                     
                  
                        4.
                     
                     
                        Sygdommens navn og eventuelt virustype.
                     
                  
                        5.
                     
                     
                        Udbruddets løbenummer.
                     
                  
                        6.
                     
                     
                        Udbrudstype.
                     
                  
                        7.
                     
                     
                        Referencenummer på udbrud, der står i forbindelse med dette udbrud.
                     
                  
                        8.
                     
                     
                        Region og bedriftens geografiske beliggenhed.
                     
                  
                        9.
                     
                     
                        Andre regioner, der er berørt af restriktionerne.
                     
                  
                        10.
                     
                     
                        Dato for bekræftelse.
                     
                  
                        11.
                     
                     
                        Dato for mistanke.
                     
                  
                        12.
                     
                     
                        Skønnet dato for første angreb.
                     
                  
                        13.
                     
                     
                        Sygdommens oprindelse.
                     
                  
                        14.
                     
                     
                        Bekæmpelsesforanstaltninger.
                     
                  
                        15.
                     
                     
                        Antal modtagelige dyr på bedriften a) kvæg, b) svin, c) får, d) geder, e) fjerkræ, f) dyr af hestefamilien, g) ved sygdomme hos akvakulturdyr: vægten eller antallet × 1 000 af modtagelige dyr, h) opdrættet vildt og i) ved sygdomme hos bier: antallet af modtagelige stader.
                     
                  
                        16.
                     
                     
                        Antal klinisk berørte dyr på bedriften a) kvæg, b) svin, c) får, d) geder, e) fjerkræ, f) dyr af hestefamilien, g) ved sygdomme hos akvakulturdyr: vægten eller antallet × 1 000 af klinisk berørte dyr, h) opdrættet vildt og i) ved sygdomme hos bier: antallet af klinisk berørte stader.
                     
                  
                        17.
                     
                     
                        Antal dyr, der er døde på bedriften a) kvæg, b) svin, c) får, d) geder, e) fjerkræ, f) dyr af hestefamilien, g) ved sygdomme hos akvakulturdyr: vægten eller antallet × 1 000 af dyr, der er døde på bedriften, og h) opdrættet vildt.
                     
                  
                        18.
                     
                     
                        Antal slagtede dyr a) kvæg, b) svin, c) får, d) geder, e) fjerkræ, f) dyr af hestefamilien, g) ved sygdomme hos akvakulturdyr, hvis det er relevant (kun for krebsdyr og fisk): vægten eller antallet × 1 000 af slagtede dyr og h) opdrættet vildt.
                     
                  
                        19.
                     
                     
                        Antal destruerede slagtekroppe a) kvæg, b) svin, c) får, d) geder, e) fjerkræ, f) dyr af hestefamilien, g) ved sygdomme hos akvakulturdyr, hvis det er relevant: vægten eller antallet × 1 000 af fjernede eller bortskaffede dyr, h) opdrættet vildt og i) ved sygdomme hos bier: antallet af destruerede stader.
                     
                  
                        20.
                     
                     
                        (Skønnet) dato for fuldført aflivning (hvis det er relevant).
                     
                  
                        21.
                     
                     
                        (Skønnet) dato for fuldført destruktion (hvis det er relevant).
                     
                  B.   Når det gælder svinepest, gives følgende supplerende oplysninger:
            
                        1.
                     
                     
                        Afstand til nærmeste svinebedrift.
                     
                  
                        2.
                     
                     
                        Antal og type svin (avlssvin, fedesvin, smågrise (1)) på de inficerede steder.
                     
                  
                        3.
                     
                     
                        Antal og type klinisk berørte svin (avlssvin, fedesvin, smågrise (1)) på de inficerede steder.
                     
                  
                        4.
                     
                     
                        Diagnosticeringsmetode.
                     
                  
                        5.
                     
                     
                        Hvis sygdommen ikke er blevet bekræftet på stedet, er det så sket på et slagteri eller et transportmiddel?
                     
                  
                        6.
                     
                     
                        Bekræftelse af primærtilfælde (2) hos vildtlevende svin.
                     
                  C.   Med hensyn til sygdomme hos akvakulturdyr, jf. del B i bilag I, gælder følgende:
            
                        —
                     
                     
                        Alle bekræftede udbrud af eksotiske sygdomme og bekræftede udbrud af ikke-eksotiske sygdomme i hidtil sygdomsfrie medlemsstater, zoner eller segmenter som defineret i direktiv 2006/88/EF skal anmeldes som primærudbrud. Navnet på og en beskrivelse af zonen eller segmentet skal stå i den frie tekst.
                     
                  
                        —
                     
                     
                        Andre udbrud end dem, der er omhandlet i første led, betragtes som sekundærudbrud, jf. artikel 4, stk. 1.
                     
                  
                        —
                     
                     
                        Sekundærudbrud af sygdomme hos akvakulturdyr anmeldes hver måned.
                     
                  «
      
         (1)  Dyr under ca. tre måneder.
      
         (2)  Ved primærtilfælde af svinepest hos vildtlevende svin forstås tilfælde, der opstår i frie områder, dvs. uden for områder, hvor der er restriktioner vedrørende klassisk svinepest hos vildtlevende svin.